Prost Grand Prix je nekdanje moštvo Formule 1, ki ga je ustanovil in vodil upokojeni francoski dirkač, štirikratni svetovni prvak, Alain Prost. Na začetku sezone 1997 je Alain Prost kupil moštvo Ligier in ga takoj preimenoval v Prost. Začetek je bil zelo obetaven, saj je bil Prostov rojak, Olivier Panis, do nesreče na Veliki nagradi Kanade celo na tretjem mestu v prvenstvu z dvema uvrstitvama na stopničke, toda zaradi zloma noge je moral spustiti kar sedem dirk. Kljub temu je moštvo sezono končalo na solidnem šestem mestu. Sezone med in so bile slabše z izjemo enega drugega mesta Jarna Trullija na Veliki nagradi Evrope 1999. Sezono 2000 je moštvo končalo celo brez točk, po sezoni 2001 pa je po finančnih težavah bankrotiralo.